**Microsoft OneNote** (entiseltä nimeltään Microsoft Office OneNote) on Microsoftin kehittämä ja julkaisema muistikirjasovellus.

Ominaisuudet
------------

### Tietokonesovellus

OneNotella kirjoitettuun tekstiin voi liittää kuvia, luettelomerkkejä, matemaattisia kaavoja ja otsikkotasoja. Muistiinpanot tallentuvat automaattisesti ja ne voi synkronoida verkkoon OneDrive-pilvipalvelulla Microsoft-tilin kautta. Muistiinpanot voi myös jakaa muille käyttäjille. OneNotella voi tallentaa myös kuvia, videoita ja ääntä, järjestää niitä ja hakea hakusanoilla. Sovellus on nykyään saatavilla ilmaiseksi Windowsille ja OS X:lle. Se on oletussovelluksena Windows 10:ssä. Ohjelma sisältyy Microsoftin Office 365 Home Premium, Office 365 University, Office Home & Student 2013, Office Home & Business 2013, Office Professional 2013 -paketteihin sekä yrityksille tarkoitettuihin Office 365 Small Business Premium, Office 365 Midsize Business ja Office 365 Enterprise -paketteihin.

### Mobiilisovellus

OneNoten mobiiliversio on saatavilla Androidille, iOS:lle,, Windows Phonelle OneNote on ollut saatavilla myös Symbian-puhelimille ja Windows Mobile -puhelimille, mutta niitä ei enää tueta. Mobiiliversiossa OneNotella voi kirjoittaa, lisätä kuvia, käyttää luettelomerkkejä ja synkronoida muistiinpanot. Mobiiliversiossa on 500 ilmaisen muistiinpanon raja, jonka jälkeen on mahdollista ostaa lisätilaa.

### Selainversio

OneNotea voi käyttää myös OneDriven tai Office Onlinen kautta Microsoft -tilillä selaimesta, jossa sovelluksen nimi on OneNote Web App. Selaimella luodut OneNote-asiakirjat ovat Office Open XML -muotoisia. Selainversiossa asiakirjoihin voi tehdä perustekstimuotoilua (lihavointi, kursivointi, alleviivaus, yliviivaus, värjäys, luettelointi ja numerointi). Asiakirjaan voi lisätä myös taulukoita, kuvia, Clipart-kuvia, tunnisteita, otsikkotasoja ja linkkejä. Lisäksi OneNote tukee tekstin oikolukua. Muistiinpanoja voi jakaa ja synkronoida OneDrivessä ja avata ne OneNoten tietokonesovelluksella, jos se on asennettuna tietokoneeseen. Selaimessa muistiinpanot tallentuvat automaattisesti.

Suosio ja vastaanotto
---------------------

OneNote on saanut pääasiassa myönteisiä arvioita. Sovellusta on arvosteltu muun muassa "kiehtovaksi".

PCworld vertaili vuoden 2012 alussa OneNotea ja Evernotea toisiinsa. Vertailun mukaan OneNote on parempi synkronoimaan, lukemaan tekstiä kuvista ja siinä on paremmat muokkaustyökalut monimutkaisiin muistiinpanoihin.

Historia
--------

OneNoten ensimmäinen betaversio julkaistiin 17. marraskuuta 2002. Vuonna 2003 Microsoft lisäsi OneNoten Office-pakettiinsa. OneNotella oli Microsoftin mukaan vuonna 2011 yli 78 miljoonaa käyttäjää Yhdysvalloissa.

### Kehitysversiot

| Versio | Julkaisupäivä |
| --- | --- |
| Ensimmäinen julkaisu | 17. marraskuuta 2002 |
| OneNote 2003 | 19. marraskuuta 2003 |
| OneNote 2003 versio 1 | 27. heinäkuuta 2004 |
| OneNote 2003 versio 2 | 26. syyskuuta 2005 |
| OneNote 2003 versio 3 | 18. syyskuuta 2007 |
| OneNote 2007 | 27. tammikuuta 2007 |
| OneNote 2007 versio 1 | 11. joulukuuta 2007 |
| OneNote 2007 versio 2 | 28. huhtikuuta 2009 |
| OneNote 2010 | 15. heinäkuuta 2010 |
| OneNote 2010 versio 1 | 28. kesäkuuta 2011 |
| OneNote 2013 | 9. tammikuuta 2013 |
| OneNote 2016 | 22. syyskuuta 2015 |

Katso myös
----------

* Evernote
* Google Keep

Lähteet
-------

1. 1 2  Microsoftin elinkaarituen haku Microsoft. Viitattu 16.2.2014.
2. 1 2  Charles Jade: OneNote for iPhone Review: Overly Simple Note Taking  19.1.2011. GigaOM.  Arkistoitu 19.4.2012. Viitattu 25.4.2012. (englanniksi)
3. ↑  Kevin C. Tofel: Microsoft OneNote on Android: nice but late to the party  8.2.2012. GigaOM.  Arkistoitu 18.4.2012. Viitattu 25.4.2012. (englanniksi)
4. 1 2 3  Preston Gralla: Microsoft's OneNote: The Best App You Don't Use Gets iPhone Support  19.1.2011. PCworld.  Arkistoitu 18.1.2012. Viitattu 27.4.2012.
5. ↑  Office Web Apps ‑tiedoston tallentaminen Windows Live ‑palvelussa Microsoft. Viitattu 21.4.2012.
6. ↑  Muistikirjojen jakaminen OneNote 2010 -ohjelmalla – Microsoft *office.microsoft.com*. Viitattu 18.4.2012.
7. ↑  OneNote 2010:n perustoiminnot – Microsoft Viitattu 18.4.2012
8. ↑  OneNote Google Play -kaupassa Viitattu 19.4.2012
9. ↑  OneNote AppStoressa Viitattu 19.4.2012
10. ↑  Microsoft Apps –toimistosovelluksia Nokia Belleen  24.2.2012. Nokian ääni – Nokian oma blogi.  Arkistoitu 1.3.2012. Viitattu 21.4.2012.
11. ↑  Microsoft® Office Mobile -ohjelmisto nyt saatavilla Nokia Belle -älypuhelimiin  10.4.2012. Nokian ääni – Nokian oma blogi.  Arkistoitu 15.4.2012. Viitattu 21.4.2012.
12. ↑  Totta se on: MS Office avautuu nettipalveluna  18.9.2009. Tietokone.fi.  Arkistoitu 7.12.2009. Viitattu 21.4.2012.
13. 1 2  Office-tiedostojen luominen selaimessa Microsoft Viitattu 21.4.2012
14. ↑  Johdanto OneNote Web App ‑sovellukseen Microsoft. Viitattu 21.4.2012.
15. ↑  Juho Pentikäinen: Sovelton Visio ja OneNote-vinkit  27.7.2010. Tietoviikko. Viitattu 26.4.2012. [vanhentunut linkki]
16. 1 2  Michael Desmond: Sneak Peek: Microsoft Office 2003  1.7.2003. PCworld.  Arkistoitu 31.12.2011. Viitattu 27.4.2012. (englanniksi)
17. ↑  Evernote vs. OneNote: Note-Taking Apps Showdown PCworld.  Arkistoitu 18.4.2012. Viitattu 26.4.2012. (englanniksi)
18. ↑  Samuli Kotiainen: Microsoft esitteli uuden Office-ohjelman  25.11.2002. Tietokone.fi. Viitattu 27.4.2012. [vanhentunut linkki]

Aiheesta muualla
----------------

* OneNoten viralliset verkkosivut
* OneNote Gem Apuohjelmat

Microsoft Office
Access · Entourage · Excel · FrontPage · InfoPath · MapPoint · OneNote · Outlook · PowerPoint · Project · Publisher · Teams · Visio · Word